wickkiey/tamil-wikipedia-chunked huggingface dataset:
# ஹன்னா மாண்டனா

## நடிப்பு

### முதன்மைப் பாத்திரங்கள்

- மைலே ஸ்டூவர்ட்/ஹன்னா மாண்டனா பாத்திரத்தில் மைலே சைரஸ்
- லில்லி டிரஸ்கோட்/லோலா லுப்னாக்கில் பாத்திரத்தில் எமிலி ஓஸ்மெண்ட்
- ஆலிவர் ஓகன்/மைக் ஸ்டான்லி III பாத்திரத்தில் மிட்சல் முஸ்ஸோ
- ஜேக்ஸன் ஸ்டூவர்ட் பாத்திரத்தில் ஜேசன் ஏர்லஸ்
- ராப்பி ஸ்டூவர்ட் பாத்திரத்தில் பில்லி ரே சைரஸ்
- ரைகோ பாத்திரத்தில் மாய்செஸ் ஆரியாஸ் (பருவம் 2-தற்போது) (பருவம் 1 இல் இடம்பெற்றார்)
# ஹன்னா மாண்டனா

## நடிப்பு

### மீண்டும் இடம் பெற்ற பாத்திரங்கள்

- ஷானிகா நோலெஸ்: ஆம்பர் அடிஸன்
- அன்னா மரியா பெரேஸ் டே டாக்ளே: ஆஷ்லே டேவிட்
- ரோமி டேம்ஸ்: டிராசி வான் ஹார்ன்
- ஹேய்லே சேஸ்: ஜோயன்னி பௌலம்போ
- டோலி பார்டன்: ஆண்ட் டோலி
- விக்கி லாரன்ஸ்: மாமவ் ருத்தீ
- பிரான்சஸ் காலியர்: ராக்ஸி
- காடி லைன்லே: ஜேக் ரியான்
- செலெனா கோம்ஸ்: மிகாய்லா
- மோர்கன் யார்க்: சாரா
- நோஹ் சைரஸ்: சிறுமி (இது மட்டுமே சிறிய பாத்திரம், ஆனால் அடிக்கடி பயன்படுத்தப்படுகின்றது)
- எரின் மேத்தியூஸ்: கரேன் குன்க்லே
- பௌல் வோக்ட்: ஆல்பெர்ட் டோண்ட்சிக்
- லிசா ஆர்க்: லிபோசக்ஷன் லிசா
- ஆண்ட்ரே கின்னே: கூப்பர்
- டியோ ஆலிவரஸ்: மேக்ஸ்
- ஆண்ட்ரூ கால்டுவெல்: தோர்
- மைக்கேல் காகன்: கொலின் லாசிட்டர்
- கிரேக் பேக்கர்: திரு. கொரேல்லி
# ஹன்னா மாண்டனா

## பகுதிகள்

| சீசன் | பகுதிகள் | முதல் ஒளிபரப்புத் தேதி | கடைசி ஒளிபரப்புத் தேதி | குறிப்புகள் |
| --- | --- | --- | --- | --- |
| **1** | 26 | 2006 ஆம் ஆண்டு மார்ச் 24 | 2007 ஆம் ஆண்டு மார்ச் 30 |  |
| **2** | 29 | 2007 ஆம் ஆண்டு ஏப்ரல் 23 | 2008 ஆம் ஆண்டு அக்டோபர் 12 | "நோ சுகர், சுகர்" என்று பெயரிடப்பட்ட 30 ஆவது பகுதி தயாரிக்கப்பட்டது, ஆனால் அமெரிக்காவில் ஒளிபரப்பவில்லை. |
| **3** | 30 | 2008 ஆம் ஆண்டு நவம்பர் 2 |  |  |
| **4** | 12 |  |  |  |
| 2006 | **பரிந்துரைக்கப்பட்டது** | 2006 டீன் சாய்ஸ் விருதுகள் | டிவி - சாய்ஸ் பிரேக்அவுட் ஸ்டார் | மைலே சைரஸ் |
| 2007 | **பரிந்துரைக்கப்பட்டது** | 2006-2007 கோல்டன் ஐகான் விருது | சிறந்த புதிய நகைச்சுவை |  |
| **வெற்றியாளர்** | 2007 கிட்ஸ் சாய்ஸ் விருதுகள் | பிடித்தமான தொலைக்காட்சி நடிகை | மைலே சைரஸ் |  |
| **வெற்றியாளர்** | 2007 டீன் சாய்ஸ் விருதுகள் | சாய்ஸ் டிவி ஷோ: நகைச்சுவை |  |  |
| பிடித்தமான தொலைக்காட்சி நடிகை | மைலே சைரஸ் |  |  |  |
| **பரிந்துரைக்கப்பட்டது** | 2007 கிரியேட்டிவ் ஆர்ட்ஸ் எம்மி | சிறந்த குழந்தை நிகழ்ச்சி |  |  |
| 2008. | **வெற்றியாளர்** | 2008 கிட்ஸ் சாய்ஸ் விருதுகள் | பிடித்தமான தொலைக்காட்சி நடிகை | மைலே சைரஸ் |
| **பரிந்துரைக்கப்பட்டது** | பிடித்தமான தொலைக்காட்சி ஷோ |  |  |  |
| **வெற்றியாளர்** | எங் ஆர்டிஸ்ட் விருதுகள் | சிறந்த தொலைக்காட்சி குடும்பத் தொடர் |  |  |
| **வெற்றியாளர்** | தொலைத் தொடரில் சிறந்த நடிப்பு
- இளம் முன்னணி நடிகை | மைலே சைரஸ் |  |  |
| **பரிந்துரைக்கப்பட்டது** | தொலைத் தொடரில் சிறந்த நடிப்பு
- மீண்டும் இடம் பெற்ற இளம் நடிகை | ரியான் நியூமேன் |  |  |
| **பரிந்துரைக்கப்பட்டது** | ஒரு தொலைத் தொடரில் சிறந்த இளம் குழுவின்
நடிப்பு | மைலே சைரஸ்,
எமிலி ஓஸ்மெண்ட்,
மிட்சல் முஸ்ஸோ,
மோயிசஸ் ஆரியாஸ்,
காடி லைன்லே |  |  |
| **வெற்றியாளர்** | கிரேசி ஆலென் விருதுகள் | சிறந்த பெண் முன்னணி நடிகை - நகைச்சுவைத் தொடர் (குழந்தை/பதின்பருவம்) | மைலே சைரஸ் |  |
| **வெற்றியாளர்** | 2008 டீன் சாய்ஸ் விருதுகள் | சாய்ஸ் டிவி நடிகை: காமெடி | மைலே சைரஸ் |  |
| **வெற்றியாளர்** | சாய்ஸ் டிவி ஷோ: காமெடி |  |  |  |
| **பரிந்துரைக்கப்பட்டது** | 2008 எம்மி விருதுகள் | சிறந்த குழந்தை நிகழ்ச்சி |  |  |
| **பரிந்துரைக்கப்பட்டது** | தொலைக்காட்சி விமர்சனங்கள் கூட்டமைப்பு விருதுகள் | குழந்தைகளுக்கான நிகழ்ச்சியில்
சிறந்த செயல்பாடு |  |  |
| **வெற்றியாளர்** | பப்தா குழந்தைகளுக்கான விருதுகள் 2008 | பப்தா கிட்ஸ் வோட் 2008 |  |  |
| 2009. | **பரிந்துரைக்கப்பட்டது** | 2009 கிட்ஸ் சாய்ஸ் விருதுகள் | விரும்பப்படும் தொலைக்காட்சி நிகழ்ச்சி |  |
| **வெற்றியாளர்** | கிரேசி ஆலென் விருதுகள் | சிறந்த பெண் முன்னணி நடிகை - நகைச்சுவைத் தொடர் (குழந்தை/இளம்பருவம்) | மைலே சைரஸ் |  |
| **பரிந்துரைக்கப்பட்டது** | 2009 கிரியேட்டிவ் ஆர்ட்ஸ் எம்மி | சிறந்த குழந்தை நிகழ்ச்சி |  |  |
குறிப்பு: 2007 ஆம் ஆண்டிற்கான கிரியேட்டிவ் ஆர்ட்ஸ் எம்மிஸ் விருதில், *ஹன்னா மாண்டனா* தொடரானது டிஸ்னி சேனலின் மற்ற இரண்டு நிகழ்ச்சிகளான *தி சூட் லைப் ஆப் ஜேக் &amp; காடி* மற்றும் *தட்ஸ் ஸோ ரேவன்* ஆகியவற்றுக்கு எதிராக முன்னிலை பெற்றது, ஆனால் நிக் நியூஸ் சிறப்பு நிகழ்ச்சியான *பிரைவேட் வேர்ல்டுஸ்: கிட்ஸ் அண்ட் ஆட்டிஸம்* நிகழ்ச்சிக்கு எதிராகத் தோற்றுப் போனது. 2009 ஆம் ஆண்டிற்கான கிரியேட்டிவ் ஆர்ட்ஸ் எம்மிஸ் விருதிலும், *ஹன்னா மாண்டனா* மறுபடியும் டிஸ்னி சேனலின் மற்ற தொடர்களுக்கு எதிராக முன்னிலை பெற்றது. ஆனால் இந்த முறை அந்த விருதை *விசார்ட்ஸ் ஆப் வேவர்லி ப்ளேஸ்* நிகழ்ச்சி பெற்றது.
# ஹன்னா மாண்டனா

## தொடர் புதினங்கள்

1. **கீப்பிங் சீக்ரெட்ஸ்** - *மைலே கெட் யுவர் கம்" &amp; "இட்ஸ் மை பார்ட்டி அண்ட் ஐ'வில் லை இப் ஐ வாண்ட் டு*
1. **பேஸ்-ஆப்** - *யு ஆர் சோ வைன், யு ப்ராபப்ளி திங் திஸ் சிட் இஸ் அபௌட் யூ" &amp; "ஓ, ஓ, இட்சி உமென்*
1. **சூப்பர் ஸ்னீக்** - *ஷி'ஸ் எ சூப்பர் ஸ்னீக்" &amp; "ஐ காண்ட் மேக் யு லவ் ஹன்னா இப் யூ டோண்ட்*
1. **ட்ரூத் ஆர் டேர்** - *ஊப்ஸ்*
! ஐ மெடில்டு அகெய்ன்" &amp; "இட்ஸ் எ மானுக்கின்ஸ் வேர்ல்டு**  
1. **ஹோல்டு ஆன் டைட்** - *ஓ சே, கேன் யூ ரிமெம்பர் தி வேர்டுஸ்?" * *&amp; "ஆன் தி ரோடு அகெய்ன்*
1. **க்ரஷ்-டேஸ்டிக்**
!** - *குட் கோலி, மிஸ் டோலி" &amp; "மாஸ்காட் லவ்* **  
1. **நைட்மேர் ஆன் ஹன்னா ஸ்ட்ரீட்** - *டோர்ன் பிட்வீன் டூ ஹன்னாஸ்" &amp; "கிராண்ட்மா டோண்ட் லெட் யுவர் பேபிஸ் க்ரோ அப் டு பி பேவரிட்ஸ்*
1. **சீயிங் கிரீன்** - *மோர் தன் எ ஜாம்பீ டு மி" &amp; "பீபிள் ஹு யூஸ் பீபிள்*
1. **பேஸ் த ம்யூஸ்சிக்** - *ஸ்மெல்ஸ் லைக் டீன் செல்லவுட்" &amp; "வி ஆர் பேமிலி: நவ் கெட் மி சம் வாட்டர்*
!**  
1. **டோண்ட் பெட் ஆன் இட்** - *பேட் மூஸ் ரைஸிங்" &amp; "மை பாய்பிரண்ட்ஸ் ஜேக்சன் அண்ட் தேர்'ஸ் கோன்ன பி டிரபிள்*
1. **ஸ்வீட் ரெவெஞ்ச்** - *தி ஐடோல் சைடு ஆப் மி" &amp; "ஸ்கூலி புல்லி*
1. **வின் ஆர் லாஸ்** - *மணி பார் நத்திங், கில்ட் பார் ப்ரீ" &amp; "டெட் இட் பி*
1. **ட்ரூ ப்ளூ** - *கப்ஸ் வில் கீப் அஸ் டுகதெர்" &amp; "மி அண்ட் ரிகோ டவுன் பை தி ஸ்கூல் யார்டு*
1. **ஆன் தி ரோடு** - *கெட் டவுன் அண்ட் ஸ்டடி-உடி-உடி" &amp; "ஐ வாண்ட் யூ டூ வாண்ட் மீ...* *டு கோ டு ப்ளோரிடா*
1. **கேம் ஆப் ஹார்ட்ஸ்** - *மை பெஸ்ட் பிரண்ட்ஸ் பாய்பிரண்ட்" &amp; "யூ ஆர் சோ ச்யூ-எபிள் டு மி*
1. **விஷ்புல் திங்கிங்** - *வென் யூ விஷ் யூ வேர் தி ஸ்டார்" &amp; "டேக் திஸ் ஜாப் அண்ட் லவ் இட்*
!**  
1. **ஒன் ஆப் எ கைண்ட்** - *ஐ யாம் ஹன்னா, ஹியர் மி க்ரோக்" &amp; "யூ காட்ட நாட் பைட் பார் யுவர் ரைட் டு பார்ட்டி*
# ஹன்னா மாண்டனா

## தொடர் புதினங்கள்

### பிற புதினங்கள்

1. **ஹன்னா மாண்டனா: தி மூவி**
1. **ராக் தி வேவ்ஸ்**
1. **இன் தி லூப்**
# ஹன்னா மாண்டனா

## வீடியோ விளையாட்டுகள்

- ஹன்னா மாண்டனா: ஸ்பாட்லைட் வேர்ல்டு டூர்
- ஹன்னா மாண்டனா: மியூசிக் ஜாம்
- ஹன்னா மாண்டனா: பாப் ஸ்டார் எக்ஸ்குளூசிவ்
- ஹன்னா மாண்டனா DS
- டான்ஸ் டான்ஸ் ரிவொல்யூஷன் டிஸ்னி சேனல் எடிசன்
- டிஸ்னி சிங்க் இட்
- ஹன்னா மாண்டனா: தி மூவி
# கருப்பை வாய்ப் புற்றுநோய்

**கர்ப்பப்பை வாய்ப் புற்றுநோய்** என்பது கருப்பை வாய் அல்லது கர்ப்பப்பை வாய்ப் பகுதியில் ஏற்படும் புற்று நோய் ஆகும். புற்று நோய் முற்றிய நிலைக்கு வரும்வரை அதனுடைய அறிகுறிகள் வெளியே தெரியாமல் இருக்கும்..  
மனித சடைப்புத்துத் தீ நுண்மம் (HPV - Human Papilloma Virus) இன் நோய்த்தொற்று 90% மான கர்ப்பப்பை வாய்ப் புற்றுநோய் உருவாவதற்கு முக்கியமான காரணியாக விளங்குகிறது.. ஆனாலும் மனித சடைப்புத்துத் தீ நுண்மம் நோய்த்தொற்று ஏற்பட்டாலும் பலருக்கு அதனால் கர்ப்பப்பை வாய்ப் புற்றுநோய் ஏற்படுவதில்லை. புகைத்தல், பலம் குன்றிய நோய் எதிர்ப்பாற்றல் முறைமை, குடும்பக் கட்டுப்பாட்டு குளிகைகள், மிக இளம் வயதில் உடலுறவில் ஈடுபடல், பலருடன் உடலுறவு கொள்ளல் போன்ற வேறு காரணிகளும் குறைந்தளவு முக்கியம் பெற்ற சூழிடர் காரணிகளாக இருக்கின்றன.  
திறத் தணிக்கைச் சோதனைகள் (அதாவது, தொடர்ச்சியாக குறிப்பிட்ட இடைவெளியில் செய்யப்படும் வழக்கமான சோதனைகள் - Screening tests) மூலம் புற்றுநோய் உருவாவதற்கான கூறுகளை ஆரம்பத்திலேயே கண்டுபிடிக்கலாம். பாப் சோதனை (PAP test) மற்றும் மனித சடைப்புத்துத் தீ நுண்ம சோதனை (HPV test) என்பன பல நாடுகளில் திறத் தணிக்கைச் சோதனைகளாகப் பயன்படுத்தப்படுகின்றன. பாப் சோதனை மூலம் புற்று நோயாக மாற வாய்ப்புள்ள இழையங்களைக் கண்டறிவதுடன், மனித சடைப்புத்துத் தீ நுண்ம சோதனை மூலம் மனித சடைப்புத்துத் தீ நுண்ம நோய்த்தொற்று ஏற்பட்டுள்ளதா என்பதைக் கண்டறியலாம்.  
மனித சடைப்புத்துத் தீ நுண்மத்திற்கு எதிரான தடுப்பு மருந்து கண்டுபிடிக்கப்பட்டு, 2006 ஆம் ஆண்டு முதல் பல நாடுகளில் பயன்பாட்டுக்கு வரத் தொடங்கியுள்ளது. கர்ப்பப்பை வாய்ப் புற்றுநோய்களில் சுமார் 70% க்குக் காரணமாக இருக்கும் மனித சடைப்புத்துத் தீ நுண்மத்தின் அதிக ஆபத்து வகைகளான இரு வகைகளுக்கு (வகை 16 உம் வகை 18 உம்) எதிரானதாக இந்த தடுப்பு மருந்துகள் காணப்படுகின்றன . இந்தத் தடுப்பு மருந்து எல்லா வகை மனித சடைப்புத்துத் தீ நுண்மத்திற்கும் எதிரானதாக இல்லாமல் இருப்பதாலும், வேறு காரணிகளாலும் கர்ப்பப்பை வாய்ப் புற்றுநோய் வரக்கூடும் என்பதாலும், தடுப்பு மருந்து எடுத்துக்கொண்ட பிறகும் பெண்கள் தொடர்ந்து திறத் தணிக்கைச் சோதனைக்குச் செல்வது நல்லது  
உலகளாவிய அளவில், கருப்பை வாய்ப் புற்று நோயானது நான்காவது பெரியளவில் ஏற்படும் புற்றுநோயாகவும், பெண்களுக்கு ஏற்படும் புற்று நோய்களில் நான்காவது அதிகளவிலான இறப்பை ஏற்படுத்தும் புற்றுநோயாகவும் இருக்கின்றது என உலக சுகாதார அமைப்பு ஒர் அறிக்கையில் கூறியுள்ளது. 2012 ஆம் ஆண்டில், 528,000 கருப்பை வாய்ப் புற்றுநோயாளர்கள் இருந்ததாகவும், அதில் 266,000 பேர் இறந்ததாகவும் அவ்வறிக்கை கூறியுள்ளது.
# கருப்பை வாய்ப் புற்றுநோய்

## வகைப்பாடு

கர்ப்பப்பை வாய்ப் புற்றுநோய்க்கு முன்னோடியான உறுப்புக்கோளாறின் பெயரும் வகைப்பாடும் 20 ஆம் நூற்றாண்டில் பல முறை மாற்றப்பட்டுவிட்டது. உலக சுகாதார அமைப்பு வகைப்பாடு முறைமை உறுப்புக்கோளாறை மிதமான, நடுநிலையான அல்லது கடுமையான இயல்புப்பிறழ்ந்த வளர்ச்சி அல்லது கார்சினோமா (புற்றுநோய்) இன் சிட்டு (CIS) என்று விளக்கி பெயரிட்டது. கர்ப்பப்பை வாய் உள்பக்க தோல் மேல்பகுதி செல் திசு மிகைப்பு(CIN) என்ற இந்த சொல் உறுப்புக்கோளாறுகளின் அசாதாரணமான நிகழ்வுகளை வலியுறுத்தவும் தரப்படுத்தப்பட்ட சிகிச்சைக்கு உதவுவதற்காகவும் உருவாக்கப்பட்டது. மற்றும் எலும்பு முறிவுகள்.
# கருப்பை வாய்ப் புற்றுநோய்

## காரணங்கள்

### மனித சடைப்புத்துத் தீ நுண்மம் நோய்த்தொற்று

மனித சடைப்புத்துத் தீ நுண்மத்தினால் நிகழும் அதிக-ஆபத்து வகை நோய்த்தொற்றே கர்ப்பப்பை வாய்ப் புற்றுநோய் உருவாவதன் மிகவும் முக்கிய ஆபத்துக் காரணியாகும். நோய்க்கிருமி புற்றுநோய் தொடர்பு கருப்பை வாயின் உயிரணுக்களில் மாற்றங்களைத் தூண்டி கர்ப்பப்பை வாய் உள்பக்க தோல் மேல்பகுதி செல் திசு மிகைப்பு உருவாகச் செய்கிறது, இது புற்றுநோயை உருவாக்குகிறது.  
அதிகமான உடலுறவுத் துணைவர்கள் இருக்கும் பெண்களுக்கு (அல்லது பல துணைகள் இருக்கும் ஆண்களிடமோ பெண்களிடமோ உடலுறவு வைத்துக்கொள்பவர்களுக்கு) அதிக ஆபத்து இருக்கிறது.  
150 க்கும் அதிகமான எச்.பி.வி. வகைகள் இருப்பதாக நிரூபிக்கப்பட்டுள்ளது (சில ஆதாரங்கள் 200 க்கும் அதிகமான துணைவகைகள் இருப்பதாக சுட்டிக்காட்டுகின்றன). இவற்றில், 15 வகைகள் அதிக-ஆபத்து வகைகளாக வகைப்பிரிக்கப்பட்டுள்ளன (16, 18, 31, 33, 35, 39, 45, 51, 52, 56, 58, 59, 68, 73, மற்றும் 82), 3 வகைகள் அதிக-ஆபத்து வகையாக இருக்கலாம் (26, 53, மற்றும் 66) என்று வகை பிரிக்கப்பட்டுள்ளன. 12 வகைகள் குறை-ஆபத்து வகையாகவும் (6, 11, 40, 42, 43, 44, 54, 61, 70, 72, 81 மற்றும் CP6108) வகை பிரிக்கப்பட்டுள்ளன, ஆனால் அவையும் புற்றுநோயை ஏற்படுத்தலாம். 16 மற்றும் 18 ஆகிய வகைகள் 70% கர்ப்பப்பை வாய்ப் புற்றுநோய்க்கு காரணமாக இருக்கிறது என்று பொதுவாக ஏற்றுக்கொள்ளப்படுகிறது. வகை 31யும் சேர்த்து, இவை தான் கர்ப்பப்பை வாய்ப் புற்றுநோய்க்கு முதன்மையான ஆபத்துக் காரணிகளாக உள்ளன.  
எச்.பி.வியின் பல்வேறு வகைகள் இனப்பெருக்க உறுப்பு மருக்கள் ஏற்படுவதற்கு காரணமாக இருக்கிறது ஆனால் இவை வழக்கமாக கர்ப்பப்பை வாய்ப் புற்றுநோய்க்கு தொடர்பானவை அல்ல.  
எச்.பி.வியால் நோய்த்தொற்று ஏற்பட்ட ஒரு நோயாளிக்கு கர்ப்பப்பை வாய்ப் புற்றுநோய் ஏற்படலாம். இதனால் இது ஒரு பால்வினை நோய் என்று கருதப்படுகிறது. ஆனால் உயர் ஆபத்துடைய எச்.பி.வியுடன் நோய்த்தொற்றுடைய அதிகமான பெண்களுக்கு கர்ப்பப்பை வாய்ப் புற்றுநோய் ஏற்படாது. மருத்துவ ரீதியாக ஏற்றுக்கொள்ளப்படுகிற இந்த உதாரணத்திற்கு அமெரிக்க புற்றுநோய் அமைப்பும் மற்ற அமைப்புகளும் அதிகாரப்பூர்வமாக ஆதரவளிக்கின்றன. ஆணுறைகளின் பயன்பாட்டினால் நோய்தொற்றைக் குறைக்கலாம் ஆனால் நோய்ப்பரவுவதை அது எப்போதும் தடுக்காது. அதே போன்று, நோய்த்தொற்றுடைய பகுதிகளோடு தோலுடன் தோல் தொடர்பு கொள்வதினாலும் எச்.பி.வி பரவலாம். ஆண்களில், எச்.பி.வி சிசின் மொட்டின் புறத்தோலியத்தில் பெரும்பாலும் வளர்கிறது என்று கருதப்படுகிறது மற்றும் இந்தப் பகுதியைத் தூய்மை செய்தலின் மூலம் அவற்றின் வளர்ச்சியைத் தடுத்துக்கொள்ளலாம்.
# கருப்பை வாய்ப் புற்றுநோய்

## காரணங்கள்

### இணைகாரணிகள்

அமெரிக்க புற்றுநோய் அமைப்பு பின்வரும் பட்டியலை கர்ப்பப்பை வாய்ப் புற்றுநோயின் ஆபத்துக் காரணிகளாக வழங்குகிறது: மனித பாப்பிலோமாவைரஸ் (எச்.பி.வி) நோய்த்தொற்று, புகைத்தல், HIVநோய்த்தொற்று, கிளமீடியா நோய்த்தொற்று, உணவுப்பழக்கக் காரணிகள், ஹார்மோன் கருத்தடை, பல கருவுருதல், டைஎதில்ஸ்டில்பெஸ்டிரால் ஹார்மோன் மருந்தை (DES) எடுத்துக்கொள்ளுதல் மற்றும் கர்ப்பப்பை வாய்ப் புற்றுநோயுடைய குடும்ப வரலாறு. HLA-B7க்கு தொடர்புடைய சாத்தியமுள்ள மரபு சார்ந்த ஆபத்தும் இருக்கிறது.  
எச்.பி.வி தடுப்பு மருந்தை உருவாக்குவதோடு கூட, பிறந்த பிறகு ஆண் மொட்டு முனைத்தோலை வெட்டுவதினால் அவர்களுடைய வருங்கால பெண் உடலுறவு துணைக்கு கர்ப்பப்பை வாய்ப் புற்றுநோய் ஆபத்து குறையும் என்பது ஒரு ஏற்றுக்கொள்ளக்கூடிய வழியாகும் என்று சில ஆராய்ச்சியாளர்கள் வாதிடுகிறார்கள். மற்றவர்கள் இதற்கு எதிராக இந்த பலன்கள் ஆபத்துகளை அதிகமாக குறைத்துவிடும் என்று சொல்லிவிடமுடியாது மற்றும்/அல்லது குழந்தைகளிடமிருக்கும் ஆரோக்கியமான பிறப்புறுப்பு திசுவை நீக்குவது தவறானது என்று கருதுகிறார்கள். இருப்பினும் ஒரு ஆண் தன்னுடைய ஆண்குறி நுனித்தோலை அகற்றுவதை விரும்புவான் எனவும் கருதக்கூடாது. ஆண் மொட்டு முனைத்தோலை வெட்டுவதினால் கர்ப்பப்பை வாய்ப் புற்றுநோயை தடுத்துவிடலாம் என்பதை ஆதரிப்பதற்கு உறுதியான ஆதாரம் எதுவும் இல்லை, இருப்பினும் மொட்டு முனைத்தோல் வெட்டப்பட்ட ஆண்களுக்கு எச்.பி.வி நோய்த்தொற்று குறைவாகவே ஏற்பட்டிருக்கிறது என்பதற்கு நோய்ப்பரவு இயல் ரீதியான ஆதாரம் இருக்கிறது என்று சில ஆராய்ச்சியாளர்கள் கூறுகிறார்கள். எனினும், குறை-ஆபத்துடைய உடலுறவுப் பழக்கமும் ஒரே ஒரு பெண் துணைகளோடும் வாழும் ஆண்களுக்கு கர்ப்பப்பை வாய்ப் புற்றுநோய் ஆபத்திற்கு மொட்டு முனைத்தோல் வெட்டுதல் எந்த வித்தியாசத்தையும் ஏற்படுத்தாது.
# கருப்பை வாய்ப் புற்றுநோய்

## அறுதியிடல்

### உடல்திசு ஆய்வு செய்முறைகள்

பேப் ஸ்மியர் ஒரு ஆற்றல் வாய்ந்த ஸ்கிரீனிங் சோதனையாக இருக்கிறது. அதே போல கர்ப்பப்பை வாய்ப் புற்றுநோய் அல்லது புற்றுநோய் ஆரம்பநிலையை உறுதிசெய்வதற்கு கருப்பை வாயின் உடல்திசு ஆய்வு செய்தலும் அவசியமாக இருக்கிறது. கருப்பை வாயின் மேற்பரப்பில் இருக்கும் இயல்பு மாறிய உயிரணுக்களை பெரிதாக்கிக் காட்டுவதற்காக ஒரு நீர்த்தஅசிட்டிக் அமிலத்தைக் (எ.கா. காடி)கரைசல் பயன்படுத்தி கருப்பை வாயை பெரிதாகக் காட்டும் புண்டை அக நோக்கல் ஆய்வு மூலம் இது பெரும்பாலும் செய்யப்படுகிறது. செதிள் உயிரணு புற்றுநோய் தான் பெரும்பாலான நோய் நிகழ்வுகளில் கர்ப்பப்பை வாய்ப் புற்றுநோயாக இருந்தாலும், கருப்பை வாயின் காளப்புற்றின் நிகழ்வு சமீபத்திய ஆண்டுகளில் அதிகரித்து வருகிறது..  
- செதிள் உயிரணு புற்றுநோய் (சுமார் 80-85%)
- காளப்புற்று (UK இல் இருக்கும் கர்ப்பப்பை வாய்ப் புற்றுநோய்களில் சுமார் 15%)
- அடினோஸ்குவாமஸ் புற்றுநோய்
- சிறிய உயிரணு புற்றுநோய்
- நியூரோஎண்டோகிரைன் புற்றுநோய்  
கருப்பை வாயில் அரிதாக ஏற்படக்கூடிய புற்றல்லாத பரவும் புற்றுகளாவன  
- கறும்புற்று
- வடிநீரகப்புற்று  
மற்ற பெரும்பாலான புற்றுநோய்களுக்கான TNM புற்றுநோய் நிலையைப் போலில்லாமல் FIGO நிலையில் நிணநீர்முடிச்சின் ஈடுபாடு இல்லை என்பது குறிப்பிடத்தக்கது.  
அறுவை சிகிச்சை மூலம் சிகிச்சையளிக்கப்படும் நோயாளிக்களுக்காக, அறுதியிடல் மருத்துவரிடமிருந்து பெறப்படும் தகவல் ஒரு தனிப்பட்ட நோயியலுக்குரிய நிலையை குறித்தொதுக்குவதில் பயன்படுத்தலாம், ஆனால் முதன்மை மருத்துவ நிலையை மாற்றி அதற்கு பதிலாக இதைப் பயன்படுத்தக் கூடாது.  
புற்றுக்கு முன் வரும் இயல்புப்பிறழ்ந்த வளர்ச்சிக்கான மாற்றங்களுக்கு, CIN (கர்ப்பப்பை வாய் உள்பக்க தோல் மேல்பகுதி செல் திசு மிகைப்பு) தரப்படுத்துதல் பயன்படுத்தப்படுகிறது.
# கருப்பை வாய்ப் புற்றுநோய்

## அறுதியிடல்

### புற்றுநோய் நிலை

சர்வதேச பெண்ணோயியல் மற்றும் மகப்பேறியல் கூட்டமைப்பு (FIGO) நோய்நிலை அமைப்பு அறுவைசிகிச்சையின் கண்டுபிடிப்புகளை வைத்து நோய்நிலையை வகைப்படுத்தாமல் மருத்துவ பரிசோதனைகளின் அடிப்படையில் கர்ப்பப்பை வாய்ப் புற்றுநோயை வகைப்பிரித்தது. பின்வரும் அறுதியிடல் பரிசோதனைகளை மட்டும் பயன்படுத்தி நோய்நிலைகளை தீர்மானிக்க அனுமதிக்கிறது: பரிசபரிசோதனை, ஆய்ந்தறிதல், புண்டை அக நோக்கல், கர்ப்பவாயுள் வளித் தெடுத்தல், கருப்பை அக நோக்கல், சிறுநீர்ப்பை நோக்கல், மலக்குடல் நோக்கல், சிரைக்குள் நீர்ப்பாதைவரைவு மற்றும் நுரையீரல்கள் மற்றும் எலும்புக் கூட்டின் ஊடுக்கதிர் பரிசோதனை மற்றும் கர்ப்பப்பை வாய் கூம்பகற்றம்.  
கர்ப்பப்பை வாய்ப் புற்றுநோய்க்கான TNM நோய்நிலைப்படுத்துதல் அமைப்பு FIGOவின் நிலைக்கு ஒத்திருக்கிறது.  
- நோய்நிலை 0 - இழையவலைக்கு (கார்சினோமா (புற்றுநோய்) இன் சிட்டு) பரவாமல் புறத்தோலியம் முழு-தடிப்புடன் இருக்கும்
- நோய்நிலை I - கருப்பை வாயின் எல்லைக்குட்பட்டிருக்கும்
- IA - நுண் நோக்கியியல் மூலமாக மட்டுமே அறுதியிடல் செய்யப்படக்கூடும். தென்படும் உறுப்புக்கோளாறு எதுவும் இருக்காது.
- IA1 - இழையவலை நோய்பரவுதல் 3மில்லிமீட்டருக்கும் குறைவாக ஆழம் மற்றும் கிடைமட்ட நிலையில் 7மிமி அல்லது அதற்கும் குறைவாக பரவியிருத்தல்
- IA2 -7மிமி அல்லது அதற்கும் குறைவாக கிடைமட்ட நிலையில் பரவியிருப்பதுடன் 3 மற்றும் 5மில்லிமீட்டருக்கு இடைப்பட்டு இழையவலை நோய்பரவுதல் இருந்தால்
- IB - தென்படும் உறுப்புக்கோளாறு அல்லது ஒரு நுண்ணிய உறுப்புக்கோளாறு 5மிமீ அல்லது அதற்கும் அதிகமான ஆழமாக இருந்தால் அல்லது 7மில்லிமீட்டருக்கும் அதிகமாக கிடைமட்ட பரவுதல் இருந்தால்
- IB1 - மிகப்பெரிய பரிமாணத்தில் தென்படக்கூடிய உறுப்புக்கோளாறு 4செமீ அல்லது அதற்கும் குறைவாக இருந்தால்
- IB2 - 4செ.மீட்டருக்கும் அதிகமான அளவில் தென்படக்கூடிய உறுப்புக்கோளாறு இருந்தால்
- நோய்நிலை II - கருப்பை வாயையும் தாண்டி பரவியிருந்தால்
- IIA -கருவகப்பக்கத்தில் நோய்பரவுதல் இருக்காது ஆனால் புணர்புழையின் 2/3 பங்கிற்கு பரவியிருந்தால்
- IIB - கருவகப்பக்கத்திலும் நோய்பரவல் இருந்தால்
- நோய்நிலை III - இடுப்பறைக்குரிய சுவர் அல்லது புணர்புழையின் கீழ் முக்கால் பகுதி வரை பரவுதல் நீடித்திருந்தால்
- IIIA - புணர்புழையின் கீழ் முக்கால் பகுதி வரை பரவியிருந்தால்
- IIIB - இடுப்பறையின் சுவர் வரை நீட்டித்து சிறுநீரகத் தளர்ச்சி அல்லது சிறுநீரகம் செயலாற்றாமையை ஏற்படுத்தினால்
- IVA - நீர்ப்பையின் மென்சவ்வு அல்லது மலக்குடல் மற்றும்/அல்லது இடுப்பறை வரை நீண்டு பரவியிருந்தால்
- IVB - தொலைவில் இருக்கும் உறுப்புக்கள் வரை நோய் இடம் மாறி பரவியிருந்தால்
# கருப்பை வாய்ப் புற்றுநோய்

## சிகிச்சை

புற்றுத்திசு நுண்பரவல் (நோய்நிலை IA) பொதுவாக கருப்பை நீக்க அறுவை சிகிச்சை (புணர்புழையையும் சேர்த்து கருப்பை முழுவதையும் அகற்றிவிடுதல்) மூலம் சிகிச்சை செய்யப்படும். IA2 நோய்நிலைக்கு நிணநீர்முடிச்சுகளும் கூட அகற்றப்படும். கருவுறுதிறனுடன் இருக்க விரும்பும் நோயாளிகளுக்கு ஒரு மாற்று வழியாக லூப் மின் வெட்டி எடுக்கும் செய்முறை (LEEP) அல்லது கூம்பு உடல்திசு ஆய்வு போன்றவை குறிப்பிட்டப் பகுதிக்குரிய அறுவைசிகிச்சை செய்முறைகளாகும்.  
கூம்பு உடல் திசு ஆய்வு முழுமையான பயனைத் தராவிட்டால், தங்களுடைய கருவுறுத்திறனைத் தக்கவைத்துக்கொள்ள விரும்பும் நோயாளிகளுக்கு மற்றொரு சாத்தியமுள்ள சிகிச்சை முறையாக டிராசெலக்டமி செய்யப்படும். அண்டகங்களையும் கருப்பையையும் அப்படியே வைத்துவிட்டு புற்றை மட்டும் அறுவைசிகிச்சை மூலம் அகற்றுவதற்கு இதில் முயற்சி செய்யப்படும். இது கருப்பை நீக்க அறுவை சிகிச்சையை விட அதிக கவனமான அறுவை சிகிச்சை செய்யப்பட வேண்டும். பரவாமல் நோய்நிலை ஒன்றில் (I) இருக்கும் கர்ப்பப்பை வாய்ப் புற்றுநோய் உள்ளவர்களுக்கு இது ஏதுவாக இருக்கும் ஒரு வழியாகும். எனினும் குறைந்த மருத்துவர்களே இந்த செய்முறையில் திறமையானவர்களாக இருப்பதனால் இது இன்னும் ஒரு தரமான சிகிச்சை முறையாகக் கருதப்படவில்லை. புற்றுநோய் எதுவரை பரவியிருக்கிறது என்பது தெரியாமல் இருந்தால் மிகவும் அனுபவமிக்க அறுவைசிகிச்சையாளராலும் கூட அறுவைசிகிச்சைக்குரிய நுண்ணோக்கிய பரிசோதனைகள் செய்த பிறகே டிராசெலக்டமி செய்யலாம் என்று நம்பிக்கை தெரிவிக்க முடியும். அறுவைசிகிச்சை அறையில் நோயாளி பொது உணர்வகற்றல் கொடுக்கப்பட்ட நிலையில் அறுவைசிகிச்சையாளரால் கர்ப்பப்பை வாய் திசுவின் முழுவதுமாக அகற்றப்பட்டதை நுண்ணோக்கி வாயிலாக உறுதிப்படுத்த முடியவில்லையென்றால், அந்த நேரத்தில் கருப்பை நீக்க அறுவை சிகிச்சை அவசியமாக இருக்கலாம். இதற்கு நோயாளி முன்னதாகவே ஒப்புதல் கொடுத்திருந்தால் மட்டுமே அதே அறுவைசிகிச்சையில் இதைச் செய்யமுடியும். நோய்நிலை 1b புற்றுநோயிலும் சில நோய்நிலை 1a புற்றுநோயிலும் புற்றுநோய் நிணநீர் முடிச்சுகளுக்குப் பரவும் ஆபத்து சாத்தியமாக இருந்தால், அறுவைசிகிச்சையாளர் கருப்பையைச் சுற்றியிருக்கும் சில நிணநீர் முடிச்சுகளை நோயியலுக்குரிய மதிப்பாய்விற்காக அகற்றவேண்டியதாயிருக்கும்.  
ஒரு முழுமையான டிராசெலக்டமி அடி வயிறு வழியாகவோ அல்லது புணர்புழை வழியாக செய்யப்படலாம் மற்றும் இதில் எது சிறந்தது என்று முரணான கருத்துகளும் இருக்கின்றன. வடிநீர்க்கோள எடுப்புடன் ஒரு முழுமையான அடிவயிற்று டிராசெலக்டமி செய்வதற்கு, பொதுவாக இரண்டு அல்லது மூன்று நாட்கள் மட்டுமே மருத்துவமனையில் இருத்தல் அவசியமாக இருக்கிறது, மேலும் பெரும்பாலான பெண்கள் சீக்கிரமே அதிலிருந்து தேறிவிடுகிறார்கள் (சுமார் ஆறு வாரங்கள்). இதில் ஏற்படும் சிக்கல்கள் பொதுவானதல்ல, இருப்பினும் அறுவைசிகிச்சைக்குப் பிறகு கருத்தரிக்கக்கூடிய பெண்களுக்கு குறைக்கால பிள்ளை பெறுதல் மற்றும் சாத்தியமுள்ள தாமதமான பிறப்புப்பிறழ்ச்சி எளிதில் ஏற்படக்கூடிய வாய்ப்பிருக்கிறது. அறுவை சிகிச்சைக்குப் பிறகு கருத்தரிக்க முயற்சியெடுப்பதற்கு முன்னதாக குறைந்தது ஓர் ஆண்டு காலமாவது காத்திருக்கும் படி பொதுவாக பரிந்துரைக்கப்படுகிறது. புற்றுநோய் டிராசெலக்டமி மூலம் அகற்றப்பட்ட பிறகு எஞ்சியிருக்கும் கருப்பை வாயில் நோய்மீளல் ஏற்படக்கூடிய வாய்ப்பு மிகவும் அரிதாகும். இந்த சேர்க்கைச் சிகிச்சையினால் நியூட்ரோபில் அணுக்குறை, இரத்த சோகை மற்றும் குருதித் தட்டுக்குறை போன்ற பக்கவிளைவுகள் ஏற்படும் முக்கிய ஆபத்துகள் உள்ளன. ஹைகாம்டின் கிளக்சோஸ்மித்கிளைனினால் உற்பத்தி செய்யப்படுகிறது.
# கருப்பை வாய்ப் புற்றுநோய்

## தடுப்புமுறை

### விழிப்புணர்வு

US தேசிய புற்றுநோய் நிறுவனத்தின் 2005 ஆம் அண்டின் சுகாதார தகவல் தேசிய போக்குகள் கருத்தாய்வுப் படி கருத்தாய்வு செய்யப்பட்ட அமெரிக்கப் பெண்களில் 40% பெண்கள் மட்டுமே மனித பாப்பிலோமாவைரஸ் (எச்.பி.வி) நோய்த்தொற்று குறித்து கேள்விப்பட்டிருக்கிறார்கள் மற்றும் 20% பெண்கள் மட்டுமே மனித பாப்பிலோமாவைரஸிற்கு (எச்.பி.வி) கர்ப்பப்பை வாய்ப் புற்றுநோயுடன் தொடர்பு இருக்கிறது என்று தெரிந்து வைத்துள்ளார்கள். ஒரு மதிப்பீட்டின் படி, 2008 ஆம் ஆண்டு அமெரிக்காவில் தோராயமாக 3,870 பெண்கள் கர்ப்பப்பை வாய்ப் புற்றுநோயினால் இறக்கலாம் மற்றும் சுமார் 11,000 புதிய நோயாளிகளுக்கு இந்நோய் இருப்பது கண்டறியப்படலாம் என எதிர்பார்க்கப்படுகிறது.
# கருப்பை வாய்ப் புற்றுநோய்

## தடுப்புமுறை

### தடுப்பதற்கான தடுப்பு மருந்துகள்

புற்றுநோய்களில் கருப்பை புற்றுநோய்க்கு மட்டுமே தடுப்பூசி உள்ளது. பாலியல் வாழ்க்கையை தொடங்குவதற்கு முன்பே இந்த ஊசியை செலுத்திக்கொள்வதே அதிக பயனுள்ளது. டாக்டரின் ஆலோசனைப்படி பத்து முதல் 26 வயதுக்குள் இதனை செலுத்திக்கொள்ளலாம். 45 வயது வரை இது பலனளிக்கும். கர்ப்பிணிகள் இந்த ஊசியை செலுத்திக்கொள்ளக் கூடாது. இந்த ஊசி மருந்தை இரண்டு முறையாக செலுத்தவேண்டும். முதல் முறை செலுத்திய பின்பு, இரண்டு மாதங்கள் கழித்து அடுத்த ஊசியை போட்டுக்கொள்ளவேண்டும். வைரஸ் தொற்று புற்றுநோயாக மாறுவதற்கு முன்பு கண்டறிந்து சிகிச்சையும் பெறலாம்.  
ஐந்து வருடத்திற்குள் இத்தகைய புற்றுநோய் வருமா என்பதை கண்டறிய நவீன பரிசோதனை முறை உள்ளது. அதன் பெயர்: எச்.பி.வி. டி.ஐ.வி.ஏ. இது தவிர பாப்ஸ்மியர் பரிசோதனையும் செய்துகொள்ளலாம். 30 வயதுக்கு மேற்பட்டவர்கள் ஐந்து வருடங்களுக்கு ஒருமுறை இந்த இரு பரிசோதனைகளையும் செய்துகொள்வது நல்லது. விரைவாக இந்த நோயை கண்டறிந்தால் மட்டுமே எளிதாக குணமடைய முடியும்.  
கார்டாசில் என்பது மெர்க் & கோ. நிறுவனம் உற்பத்தி செய்யும் மற்றும் உரிமம் பெற்ற எச்.பி.வி வகைகள் 6, 11, 16 & 18 ஆகியவற்றை எதிர்த்துப் போராடும் ஒரு தடுப்பு மருந்தாகும். கார்டாசில் 98% செயல்திறனுள்ளதாக இருக்கிறது.. 2006 ஆம் ஆண்டு ஜூன் மாதம் US உணவு மற்றும் மருந்து நிர்வாகத்தினால் அங்கீகாரம் பெற்ற பிறகு இது இப்போது விற்பனை செய்யப்படுகிறது. EUவிலும் கார்டாசில் அங்கீகாரம் பெற்றுள்ளது.  
கிளக்சோஸ்மித்கிளைனினால் உருவாக்கப்பட்ட செர்வாரிக்ஸ் என்று அழைக்கப்படும் ஒரு தடுப்பு மருந்து, எச்.பி.வி வகைகளான 16 மற்றும் 18ஐ தடுப்பதில் 92% செயல்திறனுள்ளதாக இருக்கிறது மற்றும் இது 4 ஆண்டுகளுக்கும் மேலாக பயன் தருவதாக நிரூபிக்கப்பட்டுள்ளது.
சில இடங்களில் செர்வாரிக்ஸ் அங்கீகரிக்கப்பட்டுள்ளது மற்றும் வேறு சில இடங்களில் இன்னும் அங்கீகாரம் பெறுவதற்கான செயலில் உள்ளது.  
மெர்க் & கோ. நிறுவனமோ அல்லது கிளக்சோஸ்மித்கிளைனோ இந்தத் தடுப்பு மருந்தை புதிதாகக் கண்டுபிடிக்கவில்லை. அமெரிக்காவில் உள்ள தேசிய புற்றுநோய் நிறுவனம், வாஷிங்டன் டி.சியில் உள்ள ஜார்ஜ்டவுன் பல்கலைக்கழகம், நியூயார்க்கில் உள்ள ரோசெஸ்டரின் பல்கலைக்கழகம், ஹானோவரில் உள்ள டார்ட்மவுத் கல்லூரி மற்றும் ஆஸ்திரேலியாவில் இருக்கும் பிரிஸ்பேனில் உள்ள குவின்ஸ்லாண்ட் பல்கலைகழகம் ஆகியவையால் தடுப்பு மருந்தின் முக்கிய உருவாக்கத்திற்கான செயல்படிகள் உருவாக்கப்பட்டதாகக் கூறப்படுகிறது. இந்த எல்லா தரப்பினர்களிடமும் இருந்து, மெர்க் & கோ நிறுவனமும் கிளாக்சோஸ்மித்கிளைனும் காப்புரிமை உரிமம் பெற்றுள்ளனர்.  
தற்போது, கர்ப்பப்பை வாய்ப் புற்றுநோய் நோயாளிகளில் 70% நோயாளிகள் எச்.பி.வி வகைகள் 16 மற்றும் 18 ஆகிய இரண்டின் காரணத்தினால் பாதிக்கப்பட்டவர்களாவர். இனப்பெருக்க உறுப்பு மருக்கள் உள்ள நோயாளிகளில் 90% நோயாளிகள் எச்.பி.வி வகைகள் 6 மற்றும் 11ன் காரணமாக பாதிக்கப்பட்டவர்களாவர்.
# கருப்பை வாய்ப் புற்றுநோய்

## தடுப்புமுறை

### ஆணுறைகள்

கருப்பை வாயில் புற்றுக்குமுன் சாத்தியமுள்ள மாற்றங்களுக்கு சிகிச்சை அளிப்பதில் ஆணுறைகள் பயனுள்ளதாக இருக்கலாம். விந்துநீர் உள்செல்வதால் புற்றுக்குமுன் சாத்தியமுள்ள மாற்றங்களின் (CIN 3) ஆபத்து அதிகரிக்கிறது, மேலும் ஆணுறைகளின் பயன்பாட்டினால் இந்த மாற்றங்கள் பின்னடைந்து எச்.பி.விலிருந்து குணமடைய உதவியாகிறது. விந்துநீரில் உள்ள புரோஸ்டாகிளாண்டின் கர்ப்பப்பை வாய் மற்றும் கருப்பைக்குரிய கட்டிகளின் வளர்ச்சிக்கு வித்திடுகிறது. இதனால் பாதிக்கப்பட்ட பெண்கள் ஆணுறைகளின் பயன்பாட்டினால் நன்மையடையாலாம் என்று ஒரு ஆய்வு அறிவுறுத்துகிறது.
# கருப்பை வாய்ப் புற்றுநோய்

## தடுப்புமுறை

### ஊட்டச்சத்து

#### பழங்கள் மற்றும் காய்கறிகள்

அதிகமாக காய்கறிகளை உண்ணுதல் எச்.பி.வி தொடர்ந்து வரும் ஆபத்தை 54% குறைக்கிறது.  
எனினும், அவர்கள் ஒட்டுமொத்தமாக குறைவான சீரம் ரெட்டினால் கொண்டுள்ளது குறைபாட்டை உணர்த்துகிறது. நியூ மெக்ஸிக்கோ துணை-மக்கள்தொகையில், உயர்ந்த மட்டங்களுக்கு ஓரளவு நெருக்கமான சீரம் ரெட்டினால் அளவையே 20% தாழ் மட்டத்தில் உள்ளவர்கள் கொண்டுள்ளதாக, நல்லூட்டச்சத்துடைய மக்கள்தொகையில் செய்யப்பட்ட சீரம் ரெட்டினால் ஆய்வு வெளிப்படுத்துகிறது.
# கருப்பை வாய்ப் புற்றுநோய்

## தடுப்புமுறை

### ஊட்டச்சத்து

#### விட்டமின் சி

தாழ்ந்த கால்பகுதியில் இருப்பவர்கள் எடுத்துக்கொள்வதோடு ஒப்பிட்டால் மேல் கால்மானத்தில் விட்டமின் C எடுத்துக்கொள்ளும் பெண்களுக்கு வகை-குறிப்பிட்ட தொடந்து வரும் எச்.பி.வி நோய்த்தொற்றின் ஆபத்து குறைவாக இருக்கிறது.  
கர்ப்பப்பை வாய் உள்பக்க தோல் மேல்பகுதி செல் திசு மிகைப்புடன் எச்.பி.வி தாக்கம் கொண்டிருக்கும் நோயாளிகளின் இரத்த சீரத்தில் புள்ளியல் ரீதியாக ஒரு குறிப்பிடத்தக்க குறை அளவு ஆல்பா-தொக்கோபெரோல் காணப்பட்டது. ஆல்பா-தொக்கோபெரோல் மட்டம் 7.95 mumol/l க்குக் குறைவாக உள்ளவர்களுக்கு இயல்புப்பிறழ்ந்த வளர்ச்சியின் ஆபத்து நான்கு மடங்கு அதிகமாக இருக்கிறது.
# கருப்பை வாய்ப் புற்றுநோய்

## தடுப்புமுறை

### ஊட்டச்சத்து

#### ஃபோலிக் அமிலம்

உயர்ந்த ஃபோலேட் நிலை எச்.பி.வி பரிசோதனை-நேர்மறை முடிவிற்கு எதிர்விகிதத் தொடர்புகொண்டுள்ளது. உயர்ந்த ஃபோலேட் நிலை கொண்டுள்ள பெண்களுக்கு தொடர்ந்து எச்.பி.வி பரிசோதனை முடிவு நேர்மறையாகும் வாய்ப்பு குறைவு, மேலும் பெரும்பாலும் பரிசோதனை முடிவு எதிர்மறையாகும் வாய்ப்பு அதிகம். ஃபோலிக் அமிலம் குறைவாகவும் ஆக்சியேற்றத் தடுப்பான்களின் அளவு குறைவாகவும் இருந்தால் CIN உருவாக்கத்தின் ஆபத்து அதிகமாகிறது என்று ஆய்வுகள் காண்பித்திருக்கின்றன. பாதிக்கப்படக்கூடிய ஆபத்தில் இருக்கும் ஆய்வுக்குட்பட்டோரும் அல்லது ஏற்கனவே எச்.பி.வி உயர் ஆபத்துடன் இருக்கும் பாதிக்கப்பட்டோக்கும், ஃபோலேட் நிலையை மேம்படுத்துவதினால் கர்ப்பப்பை வாய்ப் புற்றுநோய் தடுப்பதில் பயனுள்ள தாக்கம் இருக்கலாம்.  
எனினும், ஃபோலேட் நிலைக்கும் கர்ப்பப்பை வாய் இயல்புப்பிறழ்ந்த வளர்ச்சிக்கும் எந்தத் தொடர்பும் இல்லை என்று மற்றொரு ஆய்வு கூறுகிறது. குறைவான பிளாஸ்மா லைக்கொப்பீன் செறிவுகளுடைய பெண்களுடன் ஒப்பிடும் போது அதிக பிளாஸ்மா [லைக்கொப்பீன்] செறிவுகளுடன் இருக்கும் பெண்களுக்கு எச்.பி.வி தொடர்ந்து வரும் ஆபத்து 56% குறைந்திருப்பதாக காணப்பட்டது. காய்கறிகளை உட்கொள்ளுதலும் லைக்கொப்பீன் சுழற்சியும் எச்.பி.வி தொடர்ந்து வருவதை எதிர்த்து பாதுகாக்கலாம் என்று இந்த தரவு அறிவுறுத்துகிறது.
# கருப்பை வாய்ப் புற்றுநோய்

## தடுப்புமுறை

### ஊட்டச்சத்து

#### CoQ10

ஆரோக்கியமாக இருக்கும் பெண்களைவிட CIN அல்லது கர்ப்பப்பை வாய்ப் புற்றுநோயால் பாதிப்பு ஏற்பட்ட பெண்களின் இரத்தத்திலும் கர்ப்பப்பை வாய் உயிரணுவிலும் CoQ10 குறிப்பிடுமளவு குறைவாக இருப்பது தெரியவந்தது.
# கருப்பை வாய்ப் புற்றுநோய்

## தடுப்புமுறை

### ஊட்டச்சத்து

#### மீன் எண்ணெய்

1999 ஆம் ஆண்டில் செய்யப்பட்ட ஆய்வில், எச்.பி.வி16 அழிவற்ற உயிரணுக்களின் வளர்ச்சியை டோகோசாஹெக்சேனாயிக் அமிலம் தடுப்பது தெரியவந்தது.
# கருப்பை வாய்ப் புற்றுநோய்

## முன்கணிப்பு

புற்றுநோயின் நோய்நிலையைச் சார்ந்தே முன் கணிப்பு உள்ளது. சிகிச்சையுடன் கூடிய, பரவக்கூடிய கர்ப்பப்பை வாய்ப் புற்றுநோயின் ஆரம்ப நோய்நிலைக்கான 5-ஆண்டு பிழைப்புத்திறன் சார்ந்த விகிதம் 92% மற்றும் ஒட்டுமொத்த (எல்லா நோய்நிலைகளையும் ஒருங்கிணைத்து) 5-ஆண்டு பிழைப்புத்திறன் சார்ந்த விகிதம் சுமார் 72% ஆகும். ஆய்வு செய்யப்பட்ட பெண்கள் முதலில் அறுதியிடல் செய்யப்பட்ட போது இந்த விளைவுகள் ஐந்து ஆண்டுகளுக்கு முன்னதாக செய்யப்பட்ட சிகிச்சையின் நிலையை பகுதியளவு அடிப்படையாகக் கொண்டது என்பதை மனதில் வைத்துக்கொண்டு பெண்கள் புதிதாக அறுதியிடல் செய்யப்படும் போது இந்த புள்ளியல்கள் மேம்படுத்தப்படலாம்.  
சிகிச்சையுடன், நோய்நிலை I புற்றுநோயுடன் இருக்கும் பெண்கள் 80 முதல் 90 சதவீதம் மற்றும் நோய்நிலை II புற்றுநோயுடன் இருக்கும் பெண்களில் 50 முதல் 65 சதவீதம் வரையும் அறுதியிடலுக்குப் பிறகு 5 ஆண்டுகள் உயிரோடிருக்கின்றனர். நோய்நிலை III புற்றுநோயுடைய பெண்கள் 25லிருந்து 35% மற்றும் நோய்நிலை IV புற்றுநோயுடைய பெண்கள் 15% அல்லது அதற்கும் குறைவாகவே 5 ஆண்டுகளுக்கு பிறகு உயிரோடிருக்கிறார்கள்.  
சிஸ்பிளாட்டின் அடிப்படையாகக் கொண்டு செய்யப்படும் வேதிச்சிகிச்சையுடன் கதிரியக்க சிகிச்சையும் இணைந்து செய்யப்படும் போது பிழைப்புத்திறனை முன்னேற்றலாம் என்று சர்வதேச பெண்ணோயியல் மற்றும் மகப்பேறியல் கூட்டமைப்பு அறிவுறுத்துகிறது.  
புற்றுநோய் இடம் மாறி உடலின் மற்ற இடங்களுக்கும் பரவுவதால் முன் கணிப்பு வெகுவாக குறைகிறது. ஏனெனில் வேதிச்சிகிச்சை போன்ற முழு உடல் சிகிச்சையைக் காட்டிலும் எந்த இடத்தில் உறுப்புக்கோளாறு இருக்கிறதோ அந்த இடத்தில் சிகிச்சை செய்வது பொதுவாக மிகவும் ஆற்றல் வாய்ந்ததாக இருக்கிறது.  
சிகிச்சைக்கு பிறகு நோயாளிகளின் இடைவேளை கணிப்பாய்வு முக்கியமானதாகும். மீண்டும் மீண்டும் வரும் கர்ப்பப்பை வாய்ப் புற்றுநோய் அதனுடைய ஆரம்ப நிலைகளிலேயே கண்டறியப்பட்டு அறுவை சிகிச்சை, கதிரியக்கம், வேதிச்சிகிச்சை அல்லது ஆகிய மூன்றையுமே சேர்த்து சிகிச்சைன் செய்வதன் மூலம் வெற்றிகரமாக சிகிசையளிக்கப்படலாம். பரவக்கூடிய கர்ப்பப்பை வாய்ப் புற்றுநோயுடன் இருக்கும் நோயாளிகளில் ஐந்தில் மூன்று பங்கு சதவீத நோயாளிகளுக்கு சிகிச்சைக்குப் பிறகு தொடர்ந்து அல்லது மீண்டும் மீண்டும் வரும் நோய் இருக்கிறது.  
கர்ப்பப்பை வாய்ப் புற்றுநோயின் சராசரி சாத்தியமுள்ள உயிரழப்புகளின் ஆண்டுகள் 25.3 ஆகும் (SEER புற்றுநோய் புள்ளியல் திறனாய்வு 1975-2000, தேசிய புற்றுநோய் நிறுவனம் (NCI)). 2001 ஆம் ஆண்டு கர்ப்பப்பை வாய்ப் புற்றுநோயினால் USல் (DSTD) தோராயமாக 4,600 பெண்கள் இறக்கலாம் என்று கூறப்பட்டது, மேலும் USல் 2002 ஆம் ஆண்டில் வருடாந்திர நோய் நிகழ்வு 13,000 என இருந்தது என்று SEER அமைப்பாப் கணக்கிடப்பட்டது. இறப்பு நிகழ்வின் விகிதம் தோராயமாக 35.4% ஆகும்.  
வழக்கமான ஸ்கிரீனிங் சோதனை மூலம் புற்றுக்குமுன் மாற்றங்கள் மற்றும் கர்ப்பப்பை வாய்ப் புற்றுநோய்களின் ஆரம்ப நோய்நிலையை கண்டறிந்து ஆரம்பத்திலேயே சிகிச்சையளிக்கப்பட்டுவிடும். கர்ப்பப்பை வாய் ஸ்கிரீனிங் சோதனை, கர்ப்பப்பை வாய்ப் புற்றுநோயைத் தடுப்பதன் மூலம் ஐக்கிய இராச்சியத்தில் ஒவ்வொரு ஆண்டும் 5,000 உயிர்களைக் காப்பாற்றுகிறது என்று ஆய்வு முடிவு மதிப்புகள் கூறுகின்றன.
ஐக்கிய இராச்சியத்தில் ஓர் ஆண்டிற்கு சுமார் 1,000 பெண்கள் கர்ப்பப்பை வாய்ப் புற்றுநோயினால் இறக்கின்றனர்.  
வழக்கமான இரண்டு-ஆண்டு பேப் பரிசோதனைகள் ஆஸ்திரேலியாவில் 90% வரை கர்ப்பப்பை வாய்ப் புற்றுநோயின் நிகழ்வை குறைத்து, ஒவ்வொரு ஆண்டும் 1,200 ஆஸ்திரேலிய பெண்கள் நோயின் மூலம் இறப்பதிலிருந்து காப்பாற்றுகிறது.
# கருப்பை வாய்ப் புற்றுநோய்

## நோய்ப்பரவு இயல்

உலகம் முழுவதும் கர்ப்பப்பை வாய்ப் புற்றுநோய் பெண்களுக்கான ஐந்தாவது மிகவும் கொடுமையான புற்றுநோயாகும். ஓர் ஆண்டிற்கு 100,000 பெண்களில் 16 பெண்களை அது பாதிக்கிறது மற்றும் ஒரு ஆண்டிற்கு 100,000 பெண்களில் 9 பெண்களைக் கொல்கிறது.  
அமெரிக்காவில், இது பெண்களின் மிகவும் பொதுவான 8வது புற்றுநோயாகும். 1998 ஆம் ஆண்டு அமெரிக்காவில் சுமார் 12,800 பெண்கள் அறுதியிடல் செய்யப்பட்டனர் மற்றும் சுமார் 4,800 பெண்கள் நோயினால் இறந்துவிட்டனர்.  
ஐக்கிய இராச்சியத்தில் ஓர் ஆண்டிற்கு 9.1/100,000 நிகழ்வாக இருந்தது (2005), ஐரோப்பாவின் வடக்குப் பகுதிகளின் மற்ற இடங்களிலும் இதே போல இருக்கிறது மற்றும் இதனுடைய இறப்பு விகிதம் ஓர் ஆண்டிற்கு (2006) 3.1/100,000 என உள்ளது (UKவிற்கான புற்றுநோய் ஆராய்ச்சி UK புற்றுநோய் புள்ளிவிவரங்கள்). ஒவ்வொரு 3 ஆண்டுகளுக்கு உயர் ஆபத்து வயதினர்களுக்கு (25–49 வயது) ஸ்கிரீனிங் செய்தல் மற்றும் ஒவ்வொரு 5 ஆண்டுகளுக்கு 50–64 வயதுடையவர்களுக்கு ஸ்கிரீனிங் செய்தல் என்ற நடவடிக்கைகளைக் கொண்ட இந்த NHS செயல்படுத்திய ஸ்கிரீனிங் திட்டத்தினால் 1988 முதல் 1997 ஆம் ஆண்டு வரை உள்ள நிகழ்வுகள் 42 சதவீதமாகக் குறைத்து இந்த திட்டத்தை மிகவும் வெற்றிகரமாக்கியுள்ளது.  
கனடாவில் 2008 ஆம் ஆண்டில் 1,300 பெண்கள் கர்ப்பப்பை வாய்ப் புற்றுநோய் இருப்பதாக அறுதியிடல் செய்யப்படுவார்கள் மற்றும் 380 பெண்கள் இறப்பார்கள் என்று உத்தேசிக்கப்பட்டது.  
ஆஸ்திரேலியாவில் 734 கர்ப்பப்பை வாய்ப் புற்றுநோயாளிகள் இருந்தார்கள் (2005). 1991 (1991-2005) ஆம் ஆண்டு ஒழுங்குபடுத்தப்பட்ட ஸ்கிரீனிங் தொடங்கியதிலிருந்து ஒவ்வொரு ஆண்டும் 4.5% கர்ப்பப்பை வாய்ப் புற்றுநோயுடன் அறுதியிடப்படும் பெண்களின் சராசரி எண்ணிக்கை குறைந்து வருகிறது..  
உலக அளவில் 473,000 கர்ப்பப்பை வாய்ப் புற்றுநோயாளிகளும் ஆண்டிற்கு 253,500 இறப்புகளும் நேரிடுகிறது என்று கணக்கிடப்பட்டுள்ளது.
# கருப்பை வாய்ப் புற்றுநோய்

## வரலாறு

- 400 BCE - ஹிப்போக்ரட்டீஸ்: கர்ப்பப்பை வாய்ப் புற்றுநோயை குணப்படுத்தமுடியாது
- 1925 - ஹான்ஸ் ஹில்ஸ்மேன்: புண்டை நோக்கியை (யானிட்காட்டியை) கண்டுபிடித்தார்
- 1928 - பாபனிக்கோலோ: பேப் தொழில்நுட்பத்தை உருவாக்கியவர்
- 1941 - பாபனிக்கோலோ மற்றும் டிரவுட்: பேப் ஸ்கிரீனிங்
- 1946 - அயேர்: கருப்பை வாயை சுரண்டுவதற்கு பயன்படுத்தப்படும் தட்டைக்கரண்டி
- 1976 - ஸுர் ஹாசென் மற்றும் ஜிசம்: கர்ப்பப்பை வாய்ப் புற்றுநோய் மற்றும் மருக்களில் எச்.பி.வி DNAவை கண்டுபிடித்தனர்.
- 1988 - பேப் முடிவுகளுக்கான பெதஸ்தா முறைமை உருவாக்கப்பட்டது.  
20 ஆம் நூற்றாண்டின் தொடக்கத்தில் பணிபுரிந்துவந்த நோய்ப்பரவு இயலாளர்கள் குறிப்பிட்டதாவது:  
1. பெண் பாலியல் தொழிலாளர்கள் மத்தியில் கர்ப்பப்பை வாய்ப் புற்றுநோய் மிகவும் பொதுவானதாகக் காணப்படுகிறது.
1. கன்னித்துறவிகள் இது மிகவும் அரிதாக ஏற்படுகிறது. கன்னிமாடத்தில் நுழைவதற்கு முன்னதாக அவர்கள் உடலுறவில் மிகவும் அதிகமாக ஈடுபட்டிருந்தால், அவர்கள் பாதிப்பதற்கு வாய்ப்பிருக்கிறது. (1841ல் ரிகோனி)
1. முதல் மனைவி கர்ப்பப்பை வாய்ப் புற்றுநோயினால் இறந்திருந்திருக்கும் ஆண்களின் இரண்டாம் மனைவிகளுக்கு இந்த நோய் இருப்பது மிகவும் பொதுவானது.
1. யூத பெண்கள் மத்தியில் இது மிகவும் அரிதாக இருக்கிறது.
1. 1935 ஆம் ஆண்டு சிவர்டன் மற்றும் பெர்ரி ஆகியோர் முயல்களில் RPVக்கும் (முயல் பாப்பிலோமாவைரஸ்) தோல் புற்றுநோய்க்கும் இடையே உள்ள தொடர்பைக் கண்டுபிடித்தனர். (எச்.பி.வி என்பது இனம்-சார்ந்தது, அதனால் இது முயல்களுக்குப் பரவாது)  
கர்ப்பப்பை வாய்ப் புற்றுநோய் பால்வினை ஏஜெண்டுகள் மூலம் ஏற்படுகிறது என்பதைக் கண்டறிய இது வழிவகுத்தது. 1950 மற்றும் 1960களில் இருந்த ஆரம்ப கால ஆராய்ச்சி குறிமெழுகு தான் காரணம் என்று கூறியது (எ.கா. ஹெயின்ஸ் *எட் ஆல்.* 1958)
1970களில் மனித பாப்பிலோமாவைரஸ் (எச்.பி.வி) அடையாளம் கண்டுபிடிக்கும் வரைக்கும் அக்கருத்து இல்லை. 1949 ஆம் ஆண்டு தொடக்கத்தில் எலக்ட்ரான் நுண் நோக்கியியலினால் ஒரு விளக்கம் கொடுக்கப்பட்டது. 1983 ஆம் ஆண்டு எச்.பி.வி-டி.என்.ஏ அடையாளம் கண்டுபிடிக்கப்பட்டது. எல்லா கர்ப்பப்பை வாய்ப் புற்றுநோய்களிலும் எச்.பி.வியின் தாக்கம் இருக்கிறது என்பதை இது பறைசாற்றியது. எச்.பி.வி 16, 18, 31, 45 மற்றும் பல ஆகியவை குறிப்பிட்ட வைரஸ் சார்ந்த துணைவகைகளாகும்.
# கருப்பை வாய்ப் புற்றுநோய்

## குறிப்புதவிகள் மற்றும் குறிப்புகள்

-
-
# கூத்தாநல்லூர்

** கூத்தாநல்லூர் ** (*Koothanallur*) இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள கூத்தாநல்லூர் வட்டத்தின் நிர்வாகத் தலைமையிடமும், இரண்டாம் நிலை நகராட்சியும் ஆகும். இந்த நகரத்தில் இசுலாமியர்கள் பெரும்பான்மையாக உள்ளனர்.
# கூத்தாநல்லூர்

## மக்கள்தொகை பரவல்

2011-ஆம் ஆண்டு மக்கள் தொகை கணக்கெடுப்பின்படி, 24 நகராட்சி மன்ற உறுப்பினர்களையும், 6,025 குடும்பங்களையம் கொண்ட இந்நகரத்தின் மக்கள்தொகை 25,423 ஆகும். அதில் 12,162 ஆண்களும், 13,261 பெண்களும் உள்ளனர். இந்நகரத்தின் எழுத்தறிவு 88.22% மற்றும் பாலின விகிதம் ஆண்களுக்கு, 1090பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2758 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 941பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே மற்றும் ஆகவுள்ளனர். மக்கள்தொகையில் இந்துக்கள் 44.83%, இசுலாமியர்கள் 53.14% , கிறித்தவர்கள் 1.87% மற்றும் பிறர் 0.15% ஆகவுள்ளனர்.
# கூத்தாநல்லூர்

## ஊர் வரலாறு

சுமார் 350 ஆண்டுகளுக்கு முன் 'சின்னக் கூத்தன்', 'பெரிய கூத்தன்' என்ற இரு பெருநிலக்கிழார்களால் ஆளப்பட்டு வந்த "கூத்தனூர்" என்ற மிகச்சிறிய ஊர். வேளாண்மைத் தொழிலில் மிகவும் சிறப்புற்று விளங்கியது. நாளடைவில் பல்வேறு ஊர்களிலிருந்து இங்கு குடியேறிய நமது முன்னோர்களால், "நல்லூர்" என்ற வார்த்தையையும் ஊரின் பெயரோடு சேர்த்து "கூத்தாநல்லூர்" எனும் அழகிய பெயரினைச் சூட்டினார்கள். பின்னாளில் தமிழகத்தின் பல மாவட்டங்களிலிருந்தும் பிழைப்புத் தேடி (விவசாயம்-பயிர் தொழில்) பல இஸ்லாமியக் குடும்பங்கள் இவ்வூரில் வந்து குடியேறினார்கள். சிலர் மார்க்கக் கல்விக்காகவும், வியாபாரம் செய்வதற்காகவும் இவ்வூரை நாடிக் குடியேறினார்கள். அதனால் ஊர் பெரிதாக வளர்ந்தது. அவ்வாறு வந்த குடும்பங்கள் எல்லாம் ஒன்றிணைந்து வாழத் துவங்கினார்கள். அவர்கள் தங்களுக்குள் தங்களை அடையாளம் காட்டிக்கொள்ள, தாங்கள் எந்த ஊரிலிருந்து வந்தார்களோ அந்த ஊரின் பெயரினையே தங்களது "குடும்பதின் பட்டப் பெயராக" சூட்டிக்கொண்டார்கள். தமிழகத்தில் உள்ள பல பகுதி மக்களின் ஒட்டுமொத்த "மக்களின் கலவையே" இன்றைய கூத்தாநல்லூர்.
# ஏணி

**ஏணி** என்பது, பொதுவாக குறித்த இடைவெளியில் ஒன்றுக்கு ஒன்று இணையாக வைக்கப்பட்ட இரண்டு நீளமான கம்புகளில், அவற்றுக்குக் குறுக்கே ஒரு முனையில் இருந்து மறு முனை வரை பொருத்தப்பட்ட சிறிய கோல்கள் அல்லது தட்டையான படி போன்ற துண்டுகளை இணைத்து உருவாக்கிய ஓர் அமைப்பு ஆகும். ஓர் இடத்திலிருந்து அதற்கு மேலே அல்லது கீழேயுள்ள இன்னொரு இடத்துக்குச் செல்வதற்கு இது பயன்படுகின்றது. மிகப் பழைய காலத்திலிருந்தே ஏணிகளை மனிதர்கள் பயன்படுத்தி இருக்கக்கூடும் எனக் கருதப்படுகிறது. முதலில் உருவாக்கப்பட்ட ஏணிகள் நீண்ட ஒற்றை மரக்கொம்புகள் அல்லது மூங்கில் கழிகளில் குறுக்கே குறுகிய குட்டையான கம்புகளைக் கட்டி உருவாக்கப்பட்டு இருக்கக்கூடும். தற்காலத்திலும் இவ்வாறான ஏணிகள் பயன்பாட்டில் உள்ளன. குறுகிய கழிகள் பலவற்றை அடுக்கடுக்காக வைத்து அவற்றின் ஒத்த முனைகளை இரண்டு கயிறுகளில் தொடுத்து நூலேணிகள் அமைக்கும் வழக்கமும் உண்டு.
# ஏணி

## ஏணி செய்யப் பயன்படும் பொருட்கள்

முற்காலத்தில், மரம், மூங்கில் போன்ற பொருட்களே ஏணி செய்வதற்குப் பயன்பட்டன ஆயினும், அண்மைக் காலங்களில் வேறு பல பொருட்களையும் இதற்குப் பயன்படுத்துகின்றனர். 20 ஆம் நூற்றாண்டில் அலுமீனியம் ஏணி செய்வதற்குப் பயன்படத் தொடங்கியது. இதன் வலிமை, துருப்பிடிக்காத தன்மை, எடைக் குறைவு, நீடித்து உழைக்கும் தன்மை, தீயில் எரியாத தன்மை, நீரினால் பாதிக்கப்படாமை, முடிப்புப்பூச்சு தேவை இல்லாமை என்பவற்றால், அலுமீனியம் ஏணிகளுக்கு விரும்பப்படும் ஒரு பொருளானது. அண்மைக் காலங்களில் கண்ணாடியிழை நெகிழிப் பொருட்களைப் பயன்படுத்தி ஏணிகள் செய்கின்றனர்.
# ஏணி

## வகைகள்

ஏணிகளில் பல வகைகள் உள்ளன. இவற்றுள் பின்வரும் வகைகள் குறிப்பிடத்தக்கவை.  
- நிலைத்த ஏணிகள்
- நீட்டத்தக்க ஏணிகள்
- படி ஏணிகள்
- படி மேடை ஏணிகள்
- கூரை ஏணிகள்
- மடிக்கத்தக்க ஏணிகள்
- "ஏ" சட்டக ஏணிகள்
# திருவத்திபுரம் நகராட்சி

** திருவத்திபுரம் ** பொதுவாக **செய்யாறு** (ஆங்கிலம்:thiruvathipuram), இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தில் செய்யாறு வட்டம், செய்யாறு நகரத்தில் 27 வார்டு உருப்பினர்களைக் கொண்ட் ஒரு இரண்டாம் நிலை நகராட்சி ஆகும். தற்போது மக்கள் இதனை செய்யாறு என்றும் அழைக்கின்றனர்.  
திருவண்ணாமலை மாவட்டத்தில் உள்ள செய்யாறு வருவாய் கோட்டம், செய்யாறு வட்டத்தில் அமைந்துள்ளது. தற்போது புதிய அரசு பாலிடெக்னிக் கல்லூரி இப்பகுதியில் அமைந்துள்ளது. பேருந்து நிலையம் ஓன்று உள்ளது. புகழ்பெற்ற வேதபுரீஸ்வரர் கோவில் இந்நகராட்சியில் அமைந்துள்ளது. மேலும் நகராட்சி எல்லைக்குள் மாவட்ட தலைமை மருத்துவமனை, துணை ஆட்சியர் அலுவலகம், அரசு கலைக்கல்லூரி ,நூற்றாண்டு கண்ட அரசு ஆண்கள் மேல்நிலைப் பள்ளி , அரசு மகளிர் மேல்நிலைப்பள்ளி, பள்ளி கல்வி மாவட்ட அலுவலகம், சுகாதார மாவட்ட அலுவலகம், பத்திர பதிவு மாவட்ட அலுவலகம், மேலும் பல அலுவலகங்கள் செயல்படுகின்றன. பாலாற்றின் துணையாறான செய்யாறு இவ்வூர் வழியாக செல்கிறது.
# திருவத்திபுரம் நகராட்சி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 35201 மக்கள் இங்கு வசிக்கின்றார்கள்.திருவதிபுரம் மக்களிள் கல்வியறிவு பெற்றோர் 62.55% ஆகும்.
# திருவத்திபுரம் நகராட்சி

## நகராட்சி அமைவிடம்

திருவத்திபுரம் நகராட்சி செய்யாறு நகருக்குள் அமைந்துள்ளது புளிரம்பாக்கம் ஊராட்சி , கீழ்புதுப்பாக்கம் ஊராட்சி , பைங்கினர் ஊராட்சி , வடதண்டலம் ஊராட்சி , அனக்காவூர் ஊராட்சி ஆகிய ஊராட்சிகள் திருவத்திபுரம் நகராட்சி எல்லைகளாக அமைந்துள்ளன
# மூன்றாம் நிலை நகராட்சிகள்

தமிழ்நாட்டில் மாநகராட்சிக்கு அடுத்த நிலையில் அதிகமான மக்கள் தொகையுடன் அதிக வருவாயுடைய ஊர்களை நகராட்சிகளாகப் பிரித்துள்ளனர். இந்த நகராட்சிகளுக்கு அரசு அதிகாரிகள் நகராட்சி ஆணையாளர்களாக அரசின் மூலம் நியமிக்கப்படுகின்றனர். இந்த நகராட்சிக்கு உட்பட்ட வார்டுகளில் இருந்து நகர்மன்ற உறுப்பினர்கள் மக்களால் தேர்வு செய்யப்படுகின்றனர். இந்த நகர்மன்ற உறுப்பினர்களில் இருந்து நகர்மன்றத் தலைவர் தேர்வு செய்யப்படுகின்றார். இவருக்கு அடுத்தபடியாக நகர்மன்றத் துணைத் தலைவராகத் தேர்வு செய்யப்படுகின்றார். நகர்மன்ற உறுப்பினர்களைக் கொண்டு நடத்தப்படும் நகராட்சி மன்றக் கூட்டங்களில் நிறைவேற்றப்படும் தீர்மானங்களின்படி ஆணையாளர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார்.தமிழ்நாட்டில் மொத்தம் 148 நகராட்சிகள் இருக்கின்றன.  
இவை சிறப்பு நிலை, தேர்வு நிலை, முதல் நிலை, இரண்டாம் நிலை மற்றும் மூன்றாம் நிலை என்கிற நிலைகளில் தரம் பிரிக்கப்பட்டுள்ளன. இந்த நகராட்சிகள் அனைத்தும் தமிழ்நாடு நகராட்சி நிர்வாக ஆணையர் அலுவலகத்தின் கீழ் இயங்குகின்றன.  
ஆண்டு வருமானத்தின் அடிப்படையில் அவை வகைப்படுத்தப்படுகின்றன. சிறப்பு நிலை நகராட்சிகள், தேர்வு நிலை நகராட்சிகள், முதல் நிலை நகராட்சிகள், இரண்டாம் நிலை நகராட்சிகள்,மூன்றாம் நிலைநகராட்சிகள் என்ற 5 வகைப்பாட்டின் கீழ் அவை பிரிக்கப்பட்டு உள்ளன.
# மூன்றாம் நிலை நகராட்சிகள்

## வருமான வகை

ஆண்டு வருமானம் சராசரி ரூ.10 கோடியை தாண்டினால் அவை சிறப்பு நிலை நகராட்சியாகவும், ரூ.6 கோடிக்கு மேல், ரூ.10 கோடிக்கு மிகாமல் வருமானம் இருந்தால் அவை தேர்வு நிலை நகராட்சியாகவும், ரூ.4 கோடிக்கு மேல், ரூ.6 கோடிக்கு மிகாமல் வருமானம் இருந்தால் அவை முதல் நிலை நகராட்சியாகவும், ரூ.4 கோடி வரை, அதை மிகாமல் வருமானம் பெறுபவை 2-ம் நிலை நகராட்சியாகவும் அதற்கும் கீ்ழ் உள்ளவை சமீபகாலங்களில் பேரூராட்சியாக இருந்து நகராட்சியாக தரம் உயர்த்தப்பட்டவையாகும் மூன்றாம் நிலை நகராட்சியாகவும் வகைப்படுத்தப்படுகின்றன.
# மூன்றாம் நிலை நகராட்சிகள்

## இதையும் பார்க்க

- தமிழ்நாடு உள்ளாட்சி மன்றங்கள்
- நகராட்சி
# மூன்றாம் நிலை நகராட்சிகள்

## ஆதாரம்

- தமிழ்நாடு நகராட்சிகளுக்கான நிர்வாக ஆணையர் அலுவலக இணையதளம்
- 36 நகராட்சிகள் தரம் உயர்வு
- நகராட்சிகள் தரம் உயர்வு தமிழ்நாடு அரசு ஆணை
# பங்களிப்புப் பண்பாடு

ஒரு படைப்பு பலரின் பங்களிப்போடு உருவாக்கப்பட்டு, அவர்களாலேயே பயன்படுத்தப்படுதலை ஏதுவாக்கும் பண்பாடு பங்களிப்பாளர் அல்லது **பங்களிப்புப் பண்பாடு** எனப்படுகிறது. இது தொகையாக, தொழில் முறையில் உருவாக்கப்பட்ட, மக்களால் நுகர மட்டும் படும் படைப்புக்களை உருவாக்கும் நுகர்வோர் பண்பாட்டோடு ஒப்பிட்டு வேறுபடுத்தப்படுகிறது. எ.கா நாட்டார் பாடல்கள் பங்களிப்புப் பண்பாட்டுக்கு எடுத்துக்காட்டு, திரையிசைப் பாடல்கள் நுகர்வோர் பண்பாட்டுக்கு எடுத்துக்காட்டு.
# விக்கிப்பீடியா:உங்களுக்குத் தெரியுமா/அக்டோபர் 25, 2009

- **தனிநாயகம் அடிகள்** உலகத் தமிழாராய்ச்சி நிறுவனத்தின் தோற்றுநர்களில் ஒருவராக செயற்பட்டு, அதன் முதல் உலகத் தமிழாராய்ச்சி மாநாட்டினை 1966, ஏப்ரல் 16 - 23 தேதிகளில் மலேசிய அரசின் துணையோடு சிறப்பான முறையில் தலைநகர் கோலாலம்பூரில் நடத்தினார்.
- 1987 இல் மொன்றியால் நெறிமுறைக்கு அமைய உலகெங்கும் குளோரோபுளூரோகார்பன்கள் தடைசெய்யப்பட்டதைத் தொடர்ந்து 2007 இல் ஓசோன் படைக்குறைவு நின்றுள்ளது.
- 17 ம், 18 ம் நூற்றாண்டுகளில் ஐக்கிய இராச்சியத்தில் விருத்திசெய்யப்பட்ட **நீராவிப் பொறி**, தொழிற்புரட்சிக்கு வித்திட்ட மிக முக்கிய பொறியியல் கண்டுபிடிப்பாகக் கருதப்படுகிறது.
- சிங்கத்தைப் போன்று இருவர் சேர்ந்து காலகவும், உடலாகவும் வேடம் அணிந்து, சிங்கத்தின் அசைவுளை ஒப்புவித்து, பொதுவாக சீனர்களால் ஆடப்படும் ஆட்டம் **சீன சிங்க நடனம்** ஆகும்.
- 1962 ம் ஆண்டு அமெரிக்காவில் சாம் வால்ட்டனால் ஒரு கடையுடன் தொடங்கப்பட்ட **வோல் மார்ட்**, இன்று 8 000 மேற்பட்ட துறைவார் அங்காடிகள், 2 100 000 தொழிலாளர்கள், 404 பில்லியன் வரும்படி கொண்ட உலகின் மூன்றாவது பெரிய வணிக நிறுவனமாகத் திகழ்கிறது.
# சிறுவாணி ஆறு

**சிறுவாணி ஆறு** கோயம்புத்தூர் நகரின் குடிநீர்த் தேவைகளை நிறைவேற்றும், உலகில் மிக சுவையான தூய்மையான குடிநீர் மூலங்களில் ஒன்றாகும். கேரளாவின் பாலக்காடு மாவட்டம் மன்னார்காடு வட்டத்தில் உள்ள அட்டப்பாடி பள்ளத்தாக்கில் இந்த் ஆறு துவங்குகிறது. இது பவானி ஆற்றின் துணை நதியாகும். இந்நதி ஈரோடு மாவட்டம் சத்தியமங்கலத்தில் நுழையும்போது குண்டாற்றுடன் சேருகிறது.
# சிறுவாணி ஆறு

## சிறுவாணி அணை

கோவை நகரின் குடிநீர்த் தேவைகளை நிறைவேற்ற ஆங்கிலேயர்களால் கட்டப்பட்ட சிறு நீர்த்தேக்கம், வளர்ந்து வந்த நகரின் தேவைகளை ஈடுகட்ட முடியாத நிலையில், 1969ஆம் ஆண்டு முதல் தமிழக அரசும் கேரள அரசும் ஆய்வுகள் நடத்தி ஆகத்து 19,1973 அன்று ஓர் புதிய அணையைக் கட்ட உடன்பாடு கண்டனர். இதன்படி கோவை நகரின் "வீட்டு, சமூக மற்றும் தொழிற்சாலை பயன்பாடுகளுக்குத் தேவையான நீரைத்தேக்கிட"' (1300 மில்லியன் கனஅடி) கேரள அரசு சிறுவாணி அணையைக் கட்டி அதற்கான கேரள மாநில நிலத்தை தமிழகத்திடம் பராமரிப்பிற்கு ஒப்படைத்தது. இந்த அணையின் இருபுறமுள்ள வாயில்களும் முறையே தமிழக மற்றும் கேரள கட்டிட வடிவமைப்பைக் கொண்டு அழகாக விளங்குகின்றன. இது கோவை மற்றும் பாலக்காடு நகர மக்களின் விடுமுறை பயணத்தலமாக விளங்குகிறது.
# சிறுவாணி ஆறு

## கோவைக் குற்றாலம்

சிறுவாணி நீர்வீழ்ச்சி அல்லது கோவைக் குற்றாலம் என்பது சிறுவாணி நதியில் அமைந்துள்ள ஓர் அருவியாகும். கோவையிலிருந்து 37 கி.மீ. தொலைவில் அடர்ந்த கானகத்தில் அமைந்துள்ளது. இயற்கை எழிலுக்கும் தெளிவான நீரோட்டத்திற்கும் புகழ் பெற்றது. பாதுகாக்கப்பட்ட கானகப்பகுதியில் அமைந்துள்ளதால் மாலை 5 மணிக்குப் பிறகு பயணிகளுக்கு இங்கு செல்ல அனுமதி கிடையாது.
# மரபணு மாற்றுப் பயிர்

**மரபணு மாற்றுப் பயிர்** (Genetically modified (GM) crops) என்பவை மரபணு மாற்றப்பட்ட உயிரினங்கள் மூலம் உருவாக்கப்பட்ட பயிர்வகைகள். மரபணு மாற்றப்பட்ட உயிரினங்களின் (ஆக்சியகற்றப்பட்ட ரைபோ கரு அமிலம்) டி.என்.ஏவில் மரபணு பொறியியல் மூலம் குறிப்பிட்ட மாற்றங்கள் உருவாக்கப்படுகின்றன. இதன் முக்கியமான நோக்கம், குறிப்பிட்ட ஒரு இனப் பயிரில் இயற்கையாக இல்லாத ஒரு புதிய இயல்பை அந்தப் பயிரில் புகுத்துதல் ஆகும். இது வழமையாகக் கடைபிடிக்கப்படும் அவர்களது மூதாதைகளிடமிருந்து தேர்ந்து வளர்க்கப்படுவது (விலங்கு வளர்ப்பு அல்லது பயிர் வளர்ப்பு) போலன்று. இவற்றில் உணவுப் பயிர்களும், உணவல்லாத வேறு உற்பத்திப் பொருட்களுக்கான பயிர்களும் (மருந்துப் பயிர், உயிரி எரிபொருள் பயிர்) அடங்கும். இவ்வகைப் பயிர்கள் 1990களிலிருந்து சந்தைக்கு வர ஆரம்பித்தன. குறிப்பாக சோயா அவரை, தக்காளி, விதை அற்ற முந்திரி, பருத்தி விதை எண்ணெய் என்று மரபணு மாற்றப்பட்ட பயிர்களின் உற்பத்திகள் சந்தைக்கு வர ஆரம்பித்தன. இந்த மரபணு மாற்றத்திற்குக் காரணங்களாக பூச்சி எதிர்ப்பு, நோய் எதிர்ப்பு, ஊட்டச்சத்து அதிகரிப்பு, விளைச்சல் அதிகரிப்பு, வறட்சி மற்றும் உப்புத் தன்மையைத் தாங்கிய நிலையிலும் பயிர் வளர்தல் போன்றவை கூறப்படுகின்றன. தோல் தடிமனான, சதைப்பற்றான தக்காளி கிடைக்க, அதில் உருளைக்கிழங்கின் மரபணுக்களை கலந்திருக்கின்றனர்<sup><sup>(*சான்று தேவை*)</sup>.  
பின்னர் விலங்குகளிலும் இம்முறை கையாளப்பட்டது. எடுத்துக்காட்டாக, 2006ஆம் ஆண்டு பன்றி ஒன்றிலிருந்து மோதிரப்புழு (அல்லது வட்டப்புழு) மரபணு கொண்டு ஒமேகா -3 கொழுப்பு அமிலம் சுரக்கச் செய்தது பெரும் சர்ச்சைக்குள்ளானது  
மரபணு மாற்றப்பட்ட பயிர்களிலிருந்து பெறப்படும் உணவானது, வழமையான முறையினால் பெறப்படும் உணவிலிருந்து மாறுபட்டு மனிதருக்குத் அதிக உடல்நலத் தீங்கு விளைவுகள் எதனையும் தருவதில்லை என்று அறிவியல் கருத்தொற்றுமை இருக்கின்றபோதிலும், இவ்வகைப் பயிர்களால் விவசாயிகளுக்குச் சில சூழலியல், பொருளியல் நன்மைகளும் கிடைக்கும் என்று கூறப்படுகின்றபோதிலும், இத் தொழில்நுட்பத்தின் அளவுக்கதிகமான பயன்பாடானது நன்மைகளை மீறித் தீமைகளையே தரும் எனக் கூறப்படுகின்றது.  
மரபணு மாற்றப்பட்ட பயிர்கள் குறித்த பல விமரிசனங்கள் எழுந்தவண்ணமே உள்ளன. இவற்றினால் எழும் உடல்நிலை குறைகள் தொடர்பில் முழுவதும் அறியப்படாத நிலையில், இப்பயிர்களில் இருந்து பெறப்படும் உணவினால் கிடைக்கும் பாதுகாப்பற்ற தன்மை குறித்து எதிர்க் கருத்தாளர்கள் கேள்வி எழுப்புகின்றனர். உலக மக்களின் உணவுத் தேவையைப் பூர்த்தி செய்வதற்கு இத்தகைய பாதுகாப்பற்ற பயிர்ச்செய்கை அவசியம்தானா என்ற கேள்வியும் எழுந்துள்ளது. இவற்றின் சூழலியல் மற்றும் பொருளியல் சார் கவலைகளும் வெளியிடப்படுகின்றன. இவ்வாறு மாற்றப்பட்ட விதைகள் மீது, தங்களின் ஆய்வினால் வளர்த்தமை கருதி, தனி வணிக நிறுவனங்கள் அறிவுசார் உரிமை கோரவும் வாய்ப்புள்ளதால் பொதுவில் கிடைத்து வந்த விதைகள் அழிபட்டு விவசாயிகள் ஒரு நிறுவனத்தையே எதிர்நோக்கியிருக்கும் வாய்ப்பும் பெருகும். மரபணு மாற்றமானது இந்தியாவை மலடாக்கும் சதி என்று தினமணி இதழில், ஆர்.எஸ்.நாராயணன் கூறியிருக்கின்றார்.
# மரபணு மாற்றுப் பயிர்

## வரலாறு

உணவு உயிரித் தொழினுட்பம் உணவு அறிவியலில் ஒரு கிளை. இது நவீன உயிரியல் ரீதியான தொழில்நுட்பங்கள் மூலம் உணவு உற்பத்தியை மேம்படுத்த உதவுவதாக அறியப்படுகிறது..
# மரபணு மாற்றுப் பயிர்

## மரபணு மாற்று உணவுகள்

மரபணு மாற்றம் செய்யப்பட்ட பயிர்கள், அல்லது விலக்க்குகளிலிருந்து பெறப்படும் உணவு மரபணு மாற்று உணவு எனப்படுகின்றது.
எ.கா. **பாசில்லஸ் துரிஞ்சியென்சிஸ்** என்ற மண்ணில் வாழும் ஒரு பாக்டீரியாவில் இருந்து பிரித்தெடுக்கப்படும் ஒரு வகை படிகப் புரதமான, அகநச்சான (*crystal protein endotoxin*) Cry 1Ac மரபணுவைக் கத்தரித் தாவரத்தின் மரபணுத்தொகைக்குள் செலுத்தி உருவாக்கப்படும் கத்தரிப் பயிரிலிருந்து பெறப்படும் உணவு *மரபணு மாற்று உணவு* வகையைச் சேரும். .
# மரபணு மாற்றுப் பயிர்

## மரபணு மாற்றுப்பயிர்கள்

- மரபணு மாற்று கத்தரி
- மரபணு மாற்று பஞ்சு
- மரபணு மாற்று சோளம்
# மரபணு மாற்றுப் பயிர்

## மரபணு மாற்றுப் பயிர் தொடர்பான சர்ச்சைகள்

மரபணு மாற்றுப் பயிர் குறித்தும், இம்முறையினால் பெறப்படும் உணவுகள் குறித்தும் பலவிதமான முரண்பாடான கருத்துக்கள் நிலவி வருகின்றன. பலர் இதையிட்டு சர்ச்சை செய்து வருகின்றனர். இந்தச் சர்ச்சையில் நுகர்வோர், உயிரித் தொழில்நுட்ப நிறுவனங்கள், இவற்றை ஒழுங்குபடுத்தும் அரசுத் துறைகள், அரசு சார்பற்ற அமைப்புக்கள், அறிவியலாளர்கள் என்று பலதரப்பட்ட மக்களும் பங்கெடுக்கின்றனர். சர்ச்சைக்குட்படும் முக்கியமான தலைப்புக்கள்:
- இவ்வகைப் பயிரினால் உடல்நலத்திலும், சூழலிலும் நிகழக்கூடிய தாக்கம்.
- இவ்வகைப் பயிரிலிருந்து பெறப்படும் உணவு வகைகள் அடையாளப்படுத்தப்பட (labeling) வேண்டுமா, இல்லையா?
- இந்தத் தொழில்நுட்பப் பயன்பாட்டில் அரசு எடுக்க வேண்டிய ஒழுங்கு நடவடிக்கைகள்.
- பீடைகளில் இந்தத் தொழில்நுட்பத்தினால், பீடைகொல்லிக்கான எதிர்ப்புத்தன்மை உருவாதல்.
- இத் தொழில்நுட்பத்தால் விவசாயிகளிற்கு ஏற்படக்கூடிய தாக்கம்.
- இந்தத் தொழினுட்பம் உலக மக்கள்தொகைக்கு உணவு வழங்கலில் ஆற்றக்கூடிய பங்கு.  
மனித இனத்திற்கு மரபணு மாற்றுப் பயிரிலிருந்து பெறப்படும் உணவினால் விளையக்கூடிய தீங்கான விளைவுகள் எதுவும் இதுவரை அறிக்கையூடாக வெளியிடப்படவில்லை எனக் கூறப்படுகின்றது. ஆனாலும் இந்தக் கூற்றிலுள்ள தெளிவற்ற தன்மையினால், பல நாடுகள் மரபணு மாற்றுப் பயிரிலிருந்து பெறப்படும் உற்பத்திப் பொருட்கள் சந்தையில் விற்பனைக்கு வரும்போது, அவை "மரபணு மாற்றுப் பயிர் உற்பத்தி" என அடையாளமிடப்பட வேண்டும் என்ற நிலையை எடுத்துள்ளன. இதன்மூலம் நுகர்வோர் தாமே இந்த உணவைப் பயன்படுத்துவதா, இல்லையா என்ற முடிவை எடுக்க முடியும். இவ்வாறான அடையாளப்படுத்தல் ஐரோப்பிய ஒன்றியத்தில் இணைந்திருக்கும் 15 நாடுகள், ஜப்பான், அவுஸ்திரேலியா, பிரேசில், உருசியா போன்ற வளர்ச்சியடைந்த நாடுகள் உட்பட 64 நாடுகளில் நடைமுறையில் உள்ளதாக அறியப்பட்டுள்ளது. அதேவேளை ஐக்கிய அமெரிக்காவில், இதற்குரிய சட்டம் எதுவும் இல்லை என்றும் அறியப்படுகின்றது.